Downloaded from YTS.MX
Official YIFY movies site: YTS.MX
ΤΟ NETFLIX ΠΑΡΟΥΣΙΑΖΕΙ
Αυτό είναι.
Ο τελικός των 200 μ. αντρών T36 των Παραολυμπιακών βρίσκεται σε εξέλιξη
στο Εθνικό Στάδιο του Πεκίνου,
μπροστά σε πάνω από 90.000 θεατές.
Δεν βλέπω καμιά άδεια θέση.
Πράγμα σπάνιο, καθώς οι Παραολυμπιακοί δεν έχουν δει ποτέ
στάδιο γεμάτο κόσμο σε κανένα αγώνισμα.
Φήμες λένε ότι ο σταρ του Χονγκ Κονγκ, Άντι Λάου,
είναι θερμός υποστηρικτής
ενός από τους δρομείς, του Σο Γουά Γουάι.
Ίσως γι' αυτό προσέλκυσε το αγώνισμα
πλήθος θεατών.
Οι οπαδοί του Λάου…
Ήρθε η ώρα, Παιδί Θαύμα. Ώρα να λάμψεις.
Ο Γουά Γουάι αγωνίζεται για τέταρτη συνεχή φορά
στους Παραολυμπιακούς από το 1996.
Έχει κερδίσει πολλά χρυσά μετάλλια.
Ωστόσο, στα 27 του,
θεωρείται μεγάλος
για να αγωνιστεί στη διεθνή αρένα.
Ίσως είναι ο τελευταίος του αγώνας, το τελευταίο του μετάλλιο.
Θα γίνουμε ξανά σήμερα μάρτυρες ενός θαύματος;
Ο τελικός των 200 μέτρων αντρών Τ36 ξεκινάει σε λίγο.
Αθλητές, πλησιάστε στη γραμμή εκκίνησης.
Τα μάτια στη μαμά σου.
Έτοιμοι.
Πάμε.
Κάτσε!
Μην τρέχεις στην τύχη! Πήγαινε στον δεύτερο όροφο!
Γράφτηκα ήδη, άντε στον δεύτερο όροφο.
ΓΚΟΥΑΝΓΚΤΖΟΟΥ
Ο εγγονός σας έχει αιμολυτικό ίκτερο.
Εφόσον η μητέρα του δεν έχει την ίδια ομάδα αίματος,
τα αντισώματά της αυξάνουν τα επίπεδα χολερυθρίνης του,
με κατάληξη ίκτερο.
Τι σημαίνει αυτό;
Ο ίκτερος επηρέασε τον εγκέφαλο.
Το τμήμα του εγκεφάλου που ελέγχει τους μυς του έχει μόνιμη βλάβη.
Για να το θέσω απλά,
έχει εγκεφαλική παράλυση.
Ακόμα κι αν επιβιώσει,
δύσκολα θα περπατάει ή θα χρησιμοποιεί ξυλάκια.
Το μόνο που μπορούμε να κάνουμε
είναι αφαιμαξομετάγγιση.
Το ερώτημα είναι…
-Θέλετε να δοκιμάσουμε; -Ναι!
Κάντε ό,τι χρειαστεί!
ΧΟΝΓΚ ΚΟΝΓΚ
Λόγω της εγκεφαλικής παράλυσης,
ο μυϊκός τόνος κι ο έλεγχος είναι χειρότεροι από του κανονικού ανθρώπου.
Για παράδειγμα,
τα δάχτυλά του δείχνουν σημάδια ατροφίας.
Όσο για τα κάτω άκρα του,
αφού είναι πολύ αδύναμα,
βάσει της εμπειρίας μου,
αν δεν περπατάει σε τέτοια ηλικία,
πιστεύω ότι οι πιθανότητες να περπατήσει είναι ελάχιστες.
Επίσης, ανακαλύψαμε ότι λόγω της εγκεφαλικής παράλυσης,
ο Γουά Γουάι έχει μόνο το10% με 20% της ακοής του,
με αποτέλεσμα τη δυσκολία επικοινωνίας.
Πρέπει να φορέσει ακουστικό το συντομότερο.
Κύριε Σούι, μία κόκα κόλα.
Φυσικά.
Δεν χρειάζεται, κερνάω εγώ.
Γιατί αυτόν;
Γιατί όχι αυτούς;
Ορίστε, δύο δολάρια.
Μα πόση ώρα θα ψάχνει;
Δεν έχεις δουλειά να κάνεις;
Η κυρία Σο είπε ότι χάθηκε το ακουστικό του γιου της.
Το ψάχνει.
Ο γιος σου είναι καθυστερημένος ή εσύ;
Σ' αφήνω να τον φέρνεις στη δουλειά.
Πρέπει να σταματήσω τις μηχανές για χάρη του.
Έχουμε προθεσμία.
Ψάξε μόνη σου!
Πίσω στη δουλειά όλοι!
-Είστε όλοι τρελοί! -Δεν έχει νόημα.
Καλύτερα να πάρετε καινούργιο.
Αξίζει χιλιάδες δολάρια.
Γουά Γουάι;
Γουά Γουάι!
Τι κάνεις εδώ;
Ποιος σε έφερε εδώ;
Δεν περπατάς,
αλλά μπορείς να ουρλιάξεις!
Γιατί χαμογελάς;
Πού είναι το αστείο;
Το βρίσκεις αστείο;
Περπάτα τώρα,
αλλιώς θα πεθάνουμε μαζί!
Περπάτα.
Προχώρα!
Δείξε μου ότι μπορείς να περπατήσεις.
Σε κοιτάζω.
Έλα προς τα μένα.
Κανείς δεν σε αντιμετωπίζει ως κανονικό άνθρωπο.
Οπότε, να είσαι
ξεχωριστός.
Ναι, μπράβο.
Έτσι, άλλο ένα βήμα.
Πώς σε λένε, μικρέ;
Σου Α Άι.
Όχι, "σου" σημαίνει ήττα.
Σο.
Γουά.
Γουάι.
Σο Γουά Γουάι.
Δείξε στον παππού πώς περπατάς. Είσαι φοβερός.
Μπαμπά, ο Γουά Γουάι είναι μια χαρά.
Αγάπη μου, πήγα στον γιατρό.
Είπε ότι η κατάσταση του Γουά Γουάι δεν είναι κληρονομική.
Είπε ότι το επόμενο παιδί θα είναι καλά.
Είναι κουραστικό να μεγαλώνεις κι άλλο παιδί.
Βρες άλλη μια δουλειά.
Όταν γεράσουμε,
κάποιος πρέπει να προσέχει τον Γουάι.
Σταμάτα να χαζολογάς. Γρήγορα.
Γουά Γουάι!
Κιν Γουάι.
Πού ήσουν, μικρέ;
Βιαστείτε κι οι δυο σας. Έχω πολλά ρούχα να ράψω.
Να τα πάω στο εργοστάσιο.
Για τα μαθήματά σου…
Μαμά! Πρέπει να πάω στην τουαλέτα.
Είσαι πολύ δύσκολος. Γρήγορα.
Κιν Γουάι.
Πόσο πήρες στην απομνημόνευση σήμερα;
Πάλι μηδέν, νομίζω.
Εντάξει, πες μου. Τι είναι αυτή η λέξη;
Δεν ξέρω.
Αυτή;
Δεν ξέρω.
"Αθλητικός Σύλλογος για ΑμεΑ".
"Αθλητικός Σύλλογος".
"Αθλητική Ομάδα";
Ήρθε ο Θεός της Τύχης!
Μπορείτε να πλουτίσετε, κυρία Τσαν! Ήρθε ο Θεός της Τύχης!
Ο Θεός της Τύχης!
Είσαι πολύ έξυπνος. Μπορείς να γράψεις τώρα;
Ωραία γράμματα!
Πάρε δέκα δολάρια.
Σας ευχαριστώ, κυρία Τσαν.
Μπράβο!
Γουά Γουάι! Η μαμά θέλει να έρθεις για φαγητό.
Τι κάνεις;
Πουλάω τον Θεό της Τύχης!
Κιν Γουάι, θα βρούμε κι άλλο φαγητό απόψε!
Τέλεια!
Ποιος σου επέτρεψε να πουλάς τον Θεό της Τύχης εδώ;
Αν κρατήσουμε τα μισά κέρδη, μπορείς να μείνεις.
Τι κάνεις;
Μην κουνηθείς, αλλιώς θα σε πλακώσω.
Μαμά, εκφοβίζουν τον Γουά Γουάι.
Τι;
Γουά Γουάι!
Κάτσε! Σταμάτα να τρέχεις, ρε αλήτη!
-Μη σε πιάσω, καριόλη! -Γουάι!
Έλα! Τρέξε πιο γρήγορα!
Γρήγορα! Πιάστε τον!
Πήγαινε πάνω.
Γρήγορα, κλείστε τον!
Αριστερά.
Γουά Γουάι! Τρέξε πιο γρήγορα!
Μπροστά του βγείτε, μην ακολουθείτε εμένα!
Πάμε! Επάνω!
Πού πας;
Πολύ γρήγορος ο καθυστερημένος.
Γρήγορα! Μη σε πιάσουν!
Γουά Γουάι! Τρέξε πιο γρήγορα!
-Τρέξε πιο γρήγορα! -Μείνε εκεί!
Σταμάτα, ρε καθυστερημένε!
Παλιόπαιδα!
Κοπανάτε την!
Πάμε! Μη στέκεστε εκεί.
Γουά Γουάι, χτύπησες;
Δεν νιώθεις καλά;
Θα έχουμε κι άλλο φαγητό απόψε.
Ήρθα για εγγραφή.
Γουά Γουάι.
Πόσων χρονών είσαι;
Δεκατριών ετών.
Τότε, είναι πολύ μικρός.
ΟΙ ΣΥΜΜΕΤΕΧΟΝΤΕΣ ΠΡΕΠΕΙ ΝΑ ΕΙΝΑΙ 14 ΕΤΩΝ ΚΑΙ ΑΝΩ.
ΟΙ ΣΥΜΜΕΤΕΧΟΝΤΕΣ ΠΡΕΠΕΙ…
Η ονομαστική ηλικία του είναι 14 ετών.
Ονομαστική ηλικία;
Λοιπόν, κυρία. Είναι 13 ετών τώρα.
Αν τον αφήσω, θα ανταγωνιστεί 18χρονους και 19χρονους.
Είναι άδικο και για εκείνον.
Κοίτα πόσο μακριά είναι τα άκρα του.
Μάλλον είναι ψηλότερος από τα 18χρονα και τα 19χρονα.
Είναι στην εφηβεία και ήδη ψηλότερος από σένα.
Έλα, δώσ' του μια ευκαιρία.
Ελάτε ξανά του χρόνου, κυρία.
Γουά Γουάι!
Πού πας;
Τρέξτε ως τον τερματισμό.
Κοίτα εκεί και τρέξε!
Γουά Γουάι,
οι 18χρονοι και οι 19χρονοι είναι πιο κοντοί από σένα.
Εντάξει! Λάβετε θέσεις.
Έτοιμοι.
Πάμε, Γουάι.
Γουά Γουάι! Τερμάτισες!
Γουά Γουάι!
Γουά Γουάι! Τερμάτισες…
-Γύρνα πίσω! Γουά Γουάι! -Κυρία.
-Γύρνα πίσω! -Κυρία.
-Γουά Γουάι!
Γιος σας είναι;
Ναι.
Φονγκ, προπονητής της ομάδας Παραθλητών.
Θα ήθελα να καλέσω τον γιο σας στην προπόνησή μας.
Τι;
Φέρτε τον εδώ στις 7:00 μ.μ. τη Δευτέρα.
Γουά Γουάι.
Σύντομα θα αρχίσεις προπόνηση.
Να ακούς τον προπονητή Φονγκ.
Μην ντρέπεσαι να κάνεις ερωτήσεις.
Μην τα παρατάς εύκολα, εντάξει;
Με άκουσες;
Μπορείς να το κάνεις;
Φυσικά.
Απλώς τρέχω.
Πόσο δύσκολο να είναι;
Μένουν άλλοι επτά γύροι.
Συνέχισε να τρέχεις!
Φύγε, αν δεν μπορείς να τρέξεις.
Μην καθυστερείς τους άλλους!
Προπονητή Φονγκ, είσαι σίγουρος γι' αυτό το παιδί;
-Να βρούμε άλλον. -Πώς νιώθεις;
Κουράστηκες; Πιες λίγο νερό.
Τι συμβαίνει;
Αν κουράστηκες, τράβα σπίτι.
Συνέχισε να τρέχεις.
Τρέξε.
Κυρία Σο,
αν θέλετε να τον προπονήσω, μην ανακατεύεστε.
Μην ξανάρθετε εδώ.
Επίσης, δεν είστε αθλήτρια.
Μην μπαίνετε στον στίβο.
Ορίστε, πιες λίγο νερό.
Πιες το αργά.
Άκου να σου πω.
Μην παίρνεις σοβαρά τον προπονητή Φονγκ.
Αν πει δέκα γύρους,
εσύ πες "Βέβαια!"
Μετά τρέξε δύο γύρους.
Και στους υπόλοιπους, περπάτα.
Αλήθεια,
είσαι κι εσύ στην Ομάδα ΑμεΑ;
Ο προπονητής Φονγκ είναι αδερφός μου.
Για πες μου,
γιατί αυτός τρέχει με πλαστική σακούλα στο κεφάλι;
Είναι τρελός.
Είπε ότι είναι σαν να προπονείσαι με μεγάλο υψόμετρο.
Βελτιώνει την καρδιαγγειακή του λειτουργία.
Φήμες λένε
ότι έτρεχε κατοστάρια με τρένα.
Έτρεχε πιο γρήγορα από τρένο.
Γι' αυτό τον λέμε Τρένο Τανγκ.
Μην είσαι ανόητος. Δεν θα πετύχει.
Τι λέει;
Ποιος ξέρει; Μόνο ο Γκάι τον καταλαβαίνει.
Έτσι, πάντα χρειαζόμαστε τη μετάφραση του Γκάι.
Εντάξει! Κάνε ό,τι θες, ακόμα κι αν σε σκοτώσει.
Τέλος πάντων, όπως θες.
Τι θέλει πάλι;
Είπε ότι βρήκε πιο γρήγορο τρόπο να δώσει τη σκυτάλη. Γελοιότητες.
-Γρήγορα. -Εντάξει, έρχομαι.
Εντάξει, εδώ είμαι.
Άντε, γρήγορα.
Τρένο Τανγκ, προπονήσου μόνος σου.
Γκάι και Κενγκ, τρέξτε πέντε γύρους πρώτα.
Άλλον έναν μετά από τρία λεπτά.
Μέγιστη ταχύτητα στα τελευταία 200 μέτρα.
Η σκυτάλη να περνάει μαζί μου.
Εντάξει.
Γουά Γουάι, θέλω άλλους δέκα γύρους απόψε.
Σύνολο 20.
Εννοώ ασταμάτητα. Ξέρεις τι σημαίνει ασταμάτητα;
Φυσικά.
Εμπρός, λοιπόν.
Τι κάνεις!
Σου είπα να τρέξεις, όχι να περπατήσεις.
ΑΘΛΗΤΙΚΟΣ ΣΥΛΛΟΓΟΣ ΧΟΝΓΚ ΚΟΝΓΚ ΓΙΑ ΑΤΟΜΑ ΜΕ ΣΩΜΑΤΙΚΗ ΑΝΑΠΗΡΙΑ
Εντάξει, τελειώσαμε!
Τα φώτα έσβησαν, εσύ συνεχίζεις.
Έχεις άλλους οκτώ.
Δεν φεύγεις αν δεν τους κάνεις όλους.
Τρέξε.
Ξέρεις γιατί σε διάλεξα;
Εκείνη τη μέρα είχες πολύ σταθερό
και συχνό βηματισμό.
Δεν έχω ξαναδεί τόσο δυνατό πρωτάρη.
Αλλά το είδα μόνο μία φορά.
Δεν σε έχω ξαναδεί έτσι.
Γουάι, ο προπονητής Φονγκ σε ζορίζει
γιατί θέλει να είσαι καλός ώστε να πάρεις τη θέση του.
Στους τελευταίους Παραολυμπιακούς,
έτρεξε τη σκυταλοδρομία 4x100 με τον Τρένο, τον Κενγκ κι εμένα.
Ακόμα και με κανονική προπόνηση,
μπορούσαμε να πάρουμε μετάλλιο.
Αλλά εγώ κι ο Κενγκ κάναμε λάθος στην αλλαγή της σκυτάλης
και χάσαμε χρόνο.
Ήρθαμε τέταρτοι, μείναμε χωρίς μετάλλια.
Ο προπονητής στεναχωρήθηκε πολύ, ήταν οι τελευταίοι του Παραολυμπιακοί.
Γιατί σταμάτησε να τρέχει;
Χτύπησε την πλάτη του και είναι γέρος.
Αλλά εμείς είμαστε πάνω από 30 χρονών.
Ίσως είναι η τελευταία μας Ολυμπιάδα.
Οπότε,
βασιζόμαστε πάνω σου.
Αυτό σημαίνει
ότι μπορούμε να πάρουμε χρυσό αν τρέξω;
Ποιος ξέρει;
Είσαι πολύ αργός, ίσως ασημένιο.
Με τίποτα, πρέπει να πάρω χρυσό μετάλλιο!
Ναι, πρέπει να πάρω χρυσό μετάλλιο!
Το ρεκόρ του είναι πάνω από 15 δεύτερα στα 100 μέτρα.
Δεν είναι πρόβλημα αυτό, θα τον βοηθήσουμε να αναπληρώσει χρόνο.
Με ανησυχεί κυρίως η ισορροπία του. Κοίτα.
Δεν μπορεί να τρέξει πρώτος ή τρίτος.
Άρα, να είναι δεύτερος;
Είναι κακός στην πάσα της σκυτάλης, θα ρισκάρουμε.
Γρήγορα!
Όχι, θα μπλέξουμε.
Γιατί;
Πάντα εγώ έτρεχα τελευταίος!
Είναι η οριστική απόφασή μου.
Γιατί να κάνουμε πάντα ό,τι τον βολεύει;
Είμαστε ομάδα.
Δεν έχει σημασία ποιος τερματίζει.
Για μένα έχει.
Παραιτούμαι!
-Αφήστε με! -Τελείωσες;
Αν τρέξει τρίτος, τελειώσαμε.
Έχουμε, όμως, ελπίδες αν τρέξει τέταρτος.
Θες να τρέξει τέταρτος;
Φεύγω αν δεν κάνει κάτω από 15 δεύτερα!
Συνέχισε.
Ναι.
Κάν' το αργά.
Βρες πρώτα ισορροπία.
Πιο χαμηλά τα καθίσματα.
Αργά, βρες πρώτα ισορροπία.
Μπορείς ή όχι;
Γουάι; Τι είναι αυτή η σακούλα στο κεφάλι σου;
Γουάι;
Γιατί κλαις;
Σε πείραξαν;
Πες μου.
Το θέλω.
Θέλω να τρέξω πιο γρήγορα.
Ήδη δουλεύω πολύ σκληρά.
Αντί να κλαις δυνατά, τρέξε δυνατά.
Ας κατέβουμε τα 15 δεύτερα μαζί!
Πιο γρήγορα!
Ένα ωραίο και ζουμερό χάμπουργκερ.
Γουά Γουάι, πρέπει να τρως περισσότερο μοσχάρι.
Φτιάξε κι άλλους μυς
για θα μπορείς να κουβαλάς δύο Γκιλ στο μέλλον.
Κιν Γουάι, αυτό είναι δικό σου.
Το δικό σου έχει τυρί. Του Γουάι δεν έχει.
Κάτσε, Γουά Γουάι. Περίμενέ με.
Μπαμπά, φάε λίγα αυγά.
Μαμά, φάε λίγα αυγά.
Γουά Γουάι, φάε λίγα αυγά.
Χέρι!
Έι!
Νεαρέ.
Με συγχωρείτε, παρακαλώ.
Αυτό το μέρος είναι δικό μου.
Πώς πήγε;
Ο Τρένο Τανγκ δεν εμφανίστηκε.
Αυτός αποφασίζει αν θα τρέξει μαζί μας.
Αλλά είμαστε μόνο τρεις, θα τρέξεις ξανά εσύ;
Πάρ' τον και μίλησέ του.
Είσαι τρελός;
Δεν έχει πρόβλημα με τον Κενγκ.
Εσύ τηλεφώνησέ του.
Ξέχνα το, άσ' τον.
Δεν επιτρέπεται να μπω.
Επιτρέπεται, αλλά δεν θα το κάνεις.
Έχει πολλά κουνούπια εδώ.
Είναι ενοχλητικά.
Ξέρεις ότι έχεις θαυμαστή;
Αυτός ο βλάκας, ο Γουά Γουάι,
βάζει μια σακούλα στο κεφάλι, όπως εσύ.
Κάνουν γι' αυτό οι πλαστικές σακούλες;
Νόμιζα πως είναι μόνο για κουβάλημα.
Θέλεις λίγο;
Είναι καλό.
Να το μοιραστούμε;
Αυτός ο βλάκας έκλαιγε την ώρα που έλεγε
"Μακάρι να έτρεχα γρήγορα σαν αυτόν".
Πρέπει να είναι ωραίο
να σ' έχουν ίνδαλμα.
Τρέχα!
Τρέχα είπα, τεμπέλη!
Τρέχα!
Τρέχα, είπα!
Άπλωσε το χέρι σου.
Πιάσ' το!
Τρέχα!
Πιο γρήγορα!
Κοίτα μπροστά σου! Τρέχα!
Τρέξε πιο γρήγορα! Τρέχα!
Τρέχα!
Είναι 14,57 δεύτερα.
Τα κατάφερες!
ΠΡΟΣ ΑΕΡΟΔΡΟΜΙΟ
Βάλε τα δυνατά σου, γιε μου.
Είπα στους συγγενείς να δουν
τη ζωντανή μετάδοση στην τηλεόραση.
Δεν μεταδίδουν ζωντανά τους Παραολυμπιακούς στο Χονγκ Κονγκ.
Αλήθεια;
Όταν η Λι Λάι Σαν πήρε το χρυσό ολυμπιακό μετάλλιο τον περασμένο μήνα,
την είδα στην τηλεόραση.
Δεν είναι το ίδιο οι Παραολυμπιακοί.
Παίρνουμε μόνο λίγες χιλιάδες αν πάρουμε μετάλλιο στους Παραολυμπιακούς.
Η κυβέρνηση έδωσε στη Λι Λάι Σαν ένα εκατομμύριο για το χρυσό της μετάλλιο.
Γιατί τόσο μεγάλη διαφορά;
Δεν υπάρχει ίση αμοιβή για ίση εργασία στον κόσμο.
ΑΤΛΑΝΤΑ ΟΛΥΜΠΙΑΚΟ ΧΩΡΙΟ
Θα κάνω τσεκ-ιν. Περιμένετέ με εδώ.
Από εδώ, παρακαλώ.
Γουάι;
Μαμά, μ' ακούς;
Ναι, σε ακούω.
Μπορώ να μιλήσω μόνο για πέντε λεπτά.
Τι;
Θα μιλήσω πιο γρήγορα.
Πέταξες πάνω από δέκα ώρες, κουράστηκες;
Κοιμήθηκες καθόλου;
Τρώγε πολύ μοσχάρι, το αμερικανικό είναι καλό.
Ναι, έχει πολύ μοσχάρι εδώ.
Μπριζόλα και χάμπουργκερ.
Όλα είναι δωρεάν.
Τρώγε πολύ, τότε.
Χρειάζεσαι καύσιμα για το τρέξιμο.
Μα δεν θέλω να τρέχω πια.
Δεν είστε εδώ εσείς.
Είμαι ολομόναχος.
Πώς είσαι μόνος;
Σε παρακολουθώ εγώ.
Πώς;
Θα έρθεις εδώ με το αεροπλάνο;
Όταν αρχίσεις να τρέχεις,
να με φαντάζεσαι στον τερματισμό.
Είναι όπως λένε πάντα.
Τα μάτια στη μαμά σου, έτοιμος, πάμε!
Τι;
Τα μάτια στη μαμά σου, έτοιμος, πάμε!
Λάβετε θέσεις λένε,
όχι "μάτια στη μαμά".
Πού είναι ο μπαμπάς και ο Κιν Γουάι;
Κοιμούνται σαν γουρούνια.
Να το ακούσω.
Μια στιγμή.
Περίμενε.
Σε λίγο ξεκινά η σκυταλοδρομία αντρών 4x100 Τ36 ως 38.
Αθλητές, πλησιάστε στη γραμμή εκκίνησης.
Τελευταία αναγγελία για τη σκυταλοδρομία αντρών 4x100 T36 ως 38.
Αθλητές….
Πώς είναι τώρα;
Όχι, δεν έχω σήμα ακόμα.
-Τώρα είναι καλά; -Όχι.
Κούνα το λίγο, Χονγκ. Δεν έχω σήμα ακόμα!
Και τώρα;
Ακόμα δεν έχει σήμα.
Δουλεύει! Μην κουνηθείς!
Είναι ο Γουά Γουάι.
Σε λίγο ξεκινά η σκυταλοδρομία αντρών 4x100 Τ36 ως 38.
Αθλητές,
-πλησιάστε στην εκκίνηση. -Θέλω τσίσα.
Κράτα τα. Σε λίγο αρχίζει ο αγώνας.
Τελευταία αναγγελία για τη σκυταλοδρομία αντρών 4x100 T36 ως 38.
Αθλητές, λάβετε θέση πίσω από τη γραμμή εκκίνησης.
Όλο το προσωπικό να απομακρυνθεί από τον στίβο.
Κενγκ!
Μη φοβάσαι! Έχεις μια ευκαιρία, δεν είναι ώρα για φόβο.
-Αν φοβάσαι, χάνεις! -Πρέπει να φύγετε.
-Τρέξε όσο μπορείς ακόμα! -Πάμε!
-Ελάτε. -Είναι ο τελευταίος αγώνας.
-Πάρε μετάλλιο. -Ελάτε μαζί μας.
-Μπορείς; Κενγκ! -Ελάτε.
Ναι!
Μπορώ να το κάνω!
-Ναι! -Ναι!
Σκυταλοδρομία αντρών 4x100.
Λάβετε θέσεις,
έτοιμοι…
Πιο γρήγορα!
Πάμε!
Χέρι!
Τρέξε!
Στη γραμμή του τερματισμού!
Το Χονγκ Κονγκ πλησιάζει και μειώνει τη διαφορά
ανάμεσα στην Ιαπωνία και τις ΗΠΑ,
με τη Μεγάλη Βρετανία να ακολουθεί.
Μπήκαμε στα τελευταία 20 μέτρα. Όλοι κυνηγούν τη νίκη.
Είναι όλοι κοντά.
Πάνω στη γραμμή!
Ιαπωνία, ΗΠΑ και Χονγκ Κονγκ.
Πρέπει να περιμένουμε το ριπλέι
για να δούμε ποιος θα πάρει το χρυσό μετάλλιο.
Δεν θα πάρει πολλή ώρα. Όλοι οι δρομείς κοιτάνε τη μεγάλη οθόνη.
1. ΧΟΝΓΚ KONΓΚ
Το Χονγκ Κονγκ! Ο χρόνος είναι 50,46.
Το χρυσό μετάλλιο στη σκυταλοδρομία πηγαίνει στην ομάδα του Χονγκ Κονγκ.
Αργυρό για τις ΗΠΑ, χάλκινο για την Ιαπωνία.
Συγχαρητήρια στο Χονγκ Κονγκ που κέρδισε το πρώτο χρυσό του
σ' αυτό το αγώνισμα!
Σήκω!
Τερματίσαμε πρώτοι!
Κερδίσαμε!
Σήκω!
Κοίτα!
ΧΟΝΓΚ ΚΟΝΓΚ, ΣΥΓΧΑΡΗΤΗΡΙΑ
Πρώτη θέση!
Κύριε! Σας παρακαλώ!
Η ομάδα μου!
Πρώτη θέση!
-Έρχονται. -Είναι ο Σο Γουά Γουάι!
-Γύρισαν. -Εδώ.
-Κατέβα. -Σταμάτα εδώ.
Γουά Γουάι!
Χαμόγελο!
-Μαμά! -Πες κάτι.
-Μαμά! Μου λείπεις τόσο πολύ! -Γουά Γουάι!
Μου λείπεις!
Ήσουν εκπληκτικός.
Θεέ μου, είναι πολύ βαρύ!
-Πώς είσαι; Κουρασμένος; -Λοιπόν;
Πώς είναι να κερδίζεις το πρώτο χρυσό μετάλλιο για το Χονγκ Κονγκ;
Τι λέτε, κυρία Σο;
Ο Γουάι εκπροσώπησε το Χονγκ Κονγκ σε πολύ τρυφερή ηλικία.
Με τόσο καλά αποτελέσματα,
πώς νιώθετε;
Είναι υπέροχο.
Λοιπόν, Μαμά Θαύμα,
ποιο είναι το μυστικό της ανατροφής του Παιδιού Θαύμα;
Το πολύ μοσχάρι.
Ως μητέρα ενός αθλητή Παραολυμπιακών,
τι πρέπει να βελτιώσει η κυβέρνηση;
Ίση αμοιβή για ίση εργασία.
Τι;
Είναι αλήθεια.
Είναι όλοι χρυσοί Ολυμπιονίκες.
Γιατί οι Παραολυμπιονίκες παίρνουν τόσο λιγότερα από τους Ολυμπιονίκες;
Πρέπει να υπάρχει ίση αμοιβή για ίση εργασία.
-Ναι! -Ναι!
Καλά τα λες!
Μαμά.
Αυτό είναι για σένα.
Όταν ήμουν μικρός,
ο παππούς έλεγε πάντα
πως όταν παντρεύτηκες τον μπαμπά,
δεν είχες χρυσαφικά.
Οπότε,
θα πάρω πάρα πολλά χρυσά μετάλλια για σένα.
Έτοιμοι οι αθλητές.
Η ΜΑΜΑ ΤΟΥ ΓΟΥΑΪ ΣΤΗΡΙΖΕΙ ΤΟΝ ΓΙΟ ΤΗΣ
ΑΝ ΓΙΝΕΙ ΕΠΑΓΓΕΛΜΑΤΙΑΣ ΑΘΛΗΤΗΣ
Καλό ξεκίνημα για την Ουκρανία. Το Χονγκ Κονγκ άργησε.
Η Ιαπωνία είναι σε καλή θέση, ήδη περνάει τους Βρετανούς.
Κίνα, και τελευταίο το Χονγκ Κονγκ.
Δύσκολα τα πράγματα για το Χονγκ Κονγκ. Θα πλησιάσει μετά τη στροφή;
Η Ιαπωνία ακόμα προηγείται, με την Κίνα πολύ κοντά,
μαζί με την Ουκρανία.
Ιαπωνία, Κίνα, Ουκρανία, Μεγάλη Βρετανία.
Σε σπριντ τώρα.
Το Χονγκ Κονγκ προσπαθεί να περάσει προτελευταίο.
Τώρα μειώνει την απόσταση από πίσω, αλλά είναι ακόμα μακριά.
Τα τελευταία 100 μέτρα.
Όλοι τα δίνουν όλα.
Το Χονγκ Κονγκ καταδιώκει σκληρά. Αντέχει ακόμη.
Ο Γουά Γουάι ξεχύνεται μέσα στο πλήθος.
Κινδυνεύει η Ιαπωνία!
Πηγαίνει πολύ καλά, και προηγείται!
Δεν το πιστεύω! Είναι εντυπωσιακό! Πετάει!
Η Ουκρανία πλησιάζει με την Ιαπωνία ακόμα δεύτερη,
αλλά ο Γουά Γουάι προηγείται καθαρά!
Είναι πολύ δυνατός αντίπαλος.
Τι καταπληκτικός αγώνας για τον Γουά Γουάι!
Θα πάρει το χρυσό μετάλλιο!
Γράφεται ιστορία για το Χονγκ Κονγκ ξανά.
Είναι 24,36, νέο παγκόσμιο ρεκόρ!
-Είναι το τρίτο χρυσό μετάλλιο… -Ναι!
-Κέρδισε; -…για το Χονγκ Κονγκ
-μετά τον τελικό 100 και 400 μέτρων. -Ναι!
Είναι η τρίτη συνεχής φορά
που σπάζει το δικό του παγκόσμιο ρεκόρ.
Συγχαρητήρια!
Ο γιος μου! Είναι ο γιος μου!
Γουά Γουάι!
-Στους Παραολυμπιακούς του 2004… -Μην κουνηθείς.
…ο Γουά Γουάι, το Παιδί Θαύμα μας,
κέρδισε χρυσό μετάλλιο στην κατηγορία T36 στα 200 μ. αντρών για το Χονγκ Κονγκ.
Έσπασε ταυτόχρονα το δικό του παγκόσμιο του ρεκόρ.
Συγχαρητήρια στους νικητές
των 35ων βραβείων Εξέχουσας Παρουσίας του Χονγκ Κονγκ.
Ελάτε στη σκηνή για μια ομαδική φωτογραφία.
Ευχαριστούμε τους συνεργάτες στα ΜΜΕ.
Συγχαρητήρια και πάλι στους νικητές.
Γεια σας, κυρία Σο.
-Γεια σας. -Γεια.
-Σας τρόμαξα; -Όχι.
Ορίστε η κάρτα μου.
Ο κύριος Λάου;
Λέγετέ με Βίκτορ.
Η εταιρεία μου ειδικεύεται στο να εκπροσωπεί αθλητές.
Διαπραγματευόμαστε χορηγίες για αθλητές.
Ενίοτε κλείνουμε και διαφημίσεις.
Η αύξηση της δημοφιλίας είναι δευτερεύουσα.
Το σημαντικό είναι τα έξτρα χρήματα.
Ξέρετε πόσο δύσκολο είναι για τους αθλητές του Χονγκ Κονγκ.
Κυρία Σο, περιμένουν οι δημοσιογράφοι.
Για συνέντευξη με τον Γουάι.
Εντάξει.
Σας αφήνω.
Κύριε Λάου, πόσα μπορείς να βγάλεις από διαφήμιση;
Είναι δύσκολο να πω ακριβή αριθμό.
Αλλά σίγουρα πιο πολλά απ' όσα βγάζεις από ένα χρυσό μετάλλιο.
Κυρία Σο;
Εντάξει, έρχομαι.
Ευχαριστώ εκ των προτέρων.
Ας συνεργαστούμε, τότε.
Αντίο.
-Αντίο. -Αντίο.
Οι επόμενοι Ολυμπιακοί θα διεξαχθούν στο Πεκίνο.
Για μας τους αθλητές του Χονγκ Κονγκ…
έχουν…
πολύ μεγάλη σημασία.
Τι να πω…
Ελπίζω να τρέξω πιο γρήγορα όταν έρθει η ώρα.
Ελπίζω να σπάσω το ρεκόρ μου.
-Χαρούμενο Φθινοπωρινό Φεστιβάλ! -Χαρούμενο Φθινοπωρινό Φεστιβάλ!
-Προπονητή Φονγκ, τι θες να φας; -Θα βάλω μόνος μου.
Το μοσχάρι είναι καλό.
Εντάξει, ευχαριστώ.
Γκιλ, οι αγαπημένες σου ψαρόμπαλες. Φάε κι άλλο.
Ευχαριστώ.
Ευχαριστώ, φάε κι εσύ.
Προπονητή, στους επόμενους Παραολυμπιακούς
θέλω να τρέξω στα 100, στα 200 και στα 400 μέτρα.
Φυσικά.
Πολύ εύκολα συμφώνησες.
Αν ο Γκάι και ο Κενγκ δεν ξεπερνούσαν τα όρια ηλικίας,
θα τον άφηνα να τρέξει και στα 4x100.
Γουά Γουάι, δες πόσο σε πιστεύει ο προπονητής.
Όχι, ποντάρω ισομερώς, όπως στους αγώνες με άλογα.
-Χαρούμενο Φθινοπωρινό Φεστιβάλ. -Χαρούμενο Φθινοπωρινό Φεστιβάλ.
Κάτσε.
Ορίστε.
Πάντα φοράς σαγιονάρες.
Τα δάχτυλά σου!
Δεν κόβεις τα νύχια;
-Δεν είναι αλήθεια. -Θα σου κόψω τα νύχια! Σο Γουά Γουάι!
Σο Γουά Γουάι!
Θες μανταρίνια;
Γουά Γουάι.
Άκου ένα αίνιγμα.
Γιατί ο Μινγκ τρέχει πιο γρήγορα από τρένο;
Επειδή ο Μινγκ τρέχει πολύ γρήγορα.
Λάθος!
Επειδή τρέχει ενάντια σε παιχνίδι τρενάκι!
Γιατί εσύ και η Γκιλ λέτε τα ίδια;
Γιατί δεν πιστεύετε ότι ο Μινγκ
τρέχει πιο γρήγορα κι από τρένο;
Συνέχεια για την Γκιλ μιλάς.
Ζήτα της να βγείτε, αν σου αρέσει.
Μη λες ανοησίες.
Ποτέ, μα ποτέ
μην το πεις αυτό μπροστά της!
Δεν με ξεγελάς εμένα, μικρέ.
Έχει δυνατό αέρα και ήλιο.
Τέλειο για να της ζητήσεις να βγείτε.
Γουά Γουάι, έχεις ήδη μεγαλώσει.
Άντε να της το ζητήσεις.
Δεν σ' ακούω.
Κάτσε!
Δεν σ' ακούω!
Γουά Γουάι!
Πιο γρήγορα!
Γουά Γουάι!
Τα κατάφερες.
Ο γιος μου τρέχει πιο γρήγορα από τρένο! Γουά Γουάι!
Δεν έχω ιδέα πώς έμπλεξε σε καβγά.
Δεν…
Δεσποινίς, πού είναι η Ορθοπεδική;
-Ανεβείτε στον έβδομο όροφο. -Ευχαριστώ.
Πρέπει να κλείσω.
Θα του κάνουμε μήνυση!
Αγάπη μου, πήγαινέ με σε ιδιωτικό νοσοκομείο.
Θέλω έναν ειδικό να ελέγξει το κεφάλι μου.
Άσε το κάθαρμα να πληρώσει.
Μόνος σου σκόνταψες στις σκάλες.
Ποιον θα μηνύσεις;
Οι δικηγόροι είναι δωρεάν;
Οι ιδιωτικοί γιατροί είναι δωρεάν;
Κύριε Σο, πόσα έχετε στην τσέπη σας;
Ο γιατρός θέλει να μείνεις δύο μήνες στο κρεβάτι.
Αν χτυπήσεις ξανά τον λαιμό σου, θα μείνεις παράλυτος.
Μαμά, ρώτησα τον Κενγκ.
Θα με συστήσει στην εταιρεία κούριερ που δουλεύει.
Αποκλείεται! Όλη μέρα προπόνηση κάνεις.
Και κούριερ; Δεν θ' αντέξεις.
-Θα το βλέπω ως προπόνηση. -Αποκλείεται.
Θα δουλέψω ξανά ημιαπασχόληση.
Κιν Γουάι, μην παίζεις μπάσκετ μετά το σχολείο για δύο μήνες.
Να προσέχεις τον μπαμπά σου.
Να τον βοηθάς να πάει στην τουαλέτα.
Είμαι στην ομάδα ποδοσφαίρου.
Γεια σας, ο Βίκτορ;
Ο ίδιος. Ποιος είναι;
Είμαι η κυρία Σο.
Μπορείτε να βρείτε διαφημίσεις για τον Γουά Γουάι;
Τελευταία, δύσκολα βρίσκονται.
Οι Ολυμπιακοί αργούν ακόμα.
Κανείς δεν θέλει αθλητή για διαφημίσεις.
Με τις ικανότητές σου, σίγουρα θα βρεις κάτι.
Είστε πολύ ευγενική.
Θα προσπαθήσω να ρωτήσω αύριο.
Ευχαριστώ.
Θα ξαναπάρω σε λίγες μέρες.
Εντάξει, θα σας ενημερώσω αν έχω νέα.
Ξεκουραστείτε, κυρία Σο. Αντίο.
Ορίστε.
Πάρ' τα.
Πάρε πίσω τα μετάλλια.
Πάρ' τα.
Δεν φτάνουν;
Ορίστε.
Έχω ακόμα πάνω από 3.000 δολάρια στην τράπεζα.
Αυτά είναι όλα όσα έχω.
Πάρ' το!
Ξέρεις ότι ο αδερφός σου
κέρδισε όλα τα μετάλλια με αίμα και ιδρώτα;
Πώς τα πούλησες;
Δεν ντρέπεσαι;
Ναι, ντρέπομαι!
Είμαι άχρηστος, όχι σαν τον αδερφό μου!
Με έχεις φροντίσει ποτέ;
Ξέρεις το αγαπημένο μου φαγητό;
Στο χριστουγεννιάτικο δείπνο,
εγώ ποτέ δεν τρώω μπριζόλα.
Τα μπέργκερ μου δεν έχουν μπιφτέκι!
Κι εγώ γιος σου είμαι.
Ο σκοπός μου είναι να φροντίζω τον Γουά Γουάι.
Οπότε, βγάζω λεφτά για να τον φροντίσω!
Επίσης,
δεν είμαι στην ομάδα μπάσκετ.
Είμαι στην ομάδα ποδοσφαίρου,
μαμά.
Μαμά.
Η εταιρεία του Κενγκ θα με προσλάβει.
Σου είπα να μην ανησυχείς για μας.
Όχι, μαμά.
Δεν θέλω να τρέχω πια.
Θέλω να βγάλω λεφτά.
Έχω πάει στους Παραολυμπιακούς και κέρδισα χρυσά μετάλλια.
Δεν μετανιώνω για τίποτα.
Δεν θέλω εσύ να κάνεις τέσσερις δουλειές
κι ο Κιν Γουάι να βγάζει λεφτά,
για να μπορώ εγώ να συνεχίζω να τρέχω.
Δεν θέλω να υποφέρετε όλοι σας.
Θα υποφέρω ακόμα περισσότερο αν σταματήσεις, Γουά Γουάι.
Ο κόσμος σε θαυμάζει επειδή τρέχεις.
Εγώ, όμως, τώρα δεν με θαυμάζω καθόλου.
Όλα θα πάνε καλά.
Μην ανησυχείς, εντάξει;
Έτοιμο το πρωινό.
Εντάξει.
Τι στο καλό! Σε περίμενα πολλή ώρα.
Σταμάτα να τρως και κουνήσου! Πήγε ήδη 3:30 το απόγευμα.
Όχι, ήμουν…
Σταμάτα να φλυαρείς!
Με πήρε η Επιτροπή Παραολυμπιακών. Θέλουν να γίνεις λαμπαδηδρόμος.
Όχι, προπονητή Φονγκ.
Δεν είμαι αθλητής πια.
Είμαι κούριερ τώρα.
Όντως δεν τρέχεις πια;
Θα είσαι πάνω από 30 στους επόμενους αγώνες.
Ίσως είναι η τελευταία σου ευκαιρία.
Προπονητή Φονγκ.
Ο μπαμπάς μου ακόμα δεν μπορεί να δουλέψει.
Μπορώ να βγάζω περίπου 7.000 δολάρια τον μήνα
με τη δουλειά μου τώρα.
Μετά από τη δοκιμαστική περίοδο, θα πάρω και 13ο μισθό.
Αν γυρίσω στο τρέξιμο,
θα παίρνω επιχορήγηση μόλις 3.000 δολάρια τον μήνα.
Νωρίτερα, η Ολυμπιακή φλόγα έφθασε στο Χονγκ Κονγκ από το Χο Τσι Μιν.
Ξεκινάει η λαμπαδηδρομία στο Χονγκ Κονγκ.
Το Χονγκ Κονγκ πήρε πρώτη φορά μέρος στη λαμπαδηδρομία το 1964
πριν τους Ολυμπιακούς Αγώνες στο Τόκιο.
Είναι η δεύτερη λαμπαδηδρομία της πόλης.
Στις 8:00 σήμερα το πρωί,
η λαμπαδηδρομία ξεκίνησε
στην πλατεία του Πολιτιστικού Κέντρου του Χονγκ Κονγκ.
Διάσημοι και αθλητές θα ενώσουν τα χέρια για τη λαμπαδηδρομία.
Η λαμπαδηδρομία θα διαρκέσει οκτώ ώρες,
περνώντας από όλη την πόλη.
Πλήθη με σημαίες της χώρας και των αγώνων βρίσκονται κατά μήκος της διαδρομής,
ενώ οι λαμπαδηδρόμοι χαιρετούν το πλήθος ενώ τρέχουν.
Τι θέαμα.
Όλοι θέλουν να δουν τη σπουδαία Ολυμπιακή λαμπαδηδρομία.
ΑΝΤΙΣΤΡΟΦΗ ΜΕΤΡΗΣΗ ΟΛΥΜΠΙΑΚΟΙ 2008
Η ΟΜΑΔΑ ΤΟΥ ΧΟΝΓΚ ΚΟΝΓΚ ΜΑΧΕΤΑΙ ΓΙΑ ΜΙΑ ΑΚΟΜΑ ΝΙΚΗ
Γεια σου, Βίκτορ. Είμαι η κυρία Σο.
Κυρία Σο; Τι συμβαίνει;
Δεν είπες ότι δεν έβρισκες διαφήμιση
επειδή οι Ολυμπιακοί είναι μακριά;
Έρχονται οι Ολυμπιακοί του Πεκίνου. Θα του βρεις κάτι;
Φυσικά, αλλά άκουσα ότι ο Γουάι σταμάτησε.
Τότε, θα είναι δύσκολο.
Εκτός αν τρέξει στο Πεκίνο.
Θα τρέξει! Δεν είπε ότι θα σταματήσει.
Γουά Γουάι! Τρέξε πιο γρήγορα, αργοκίνητε!
Γουά Γουάι,
έκανα συμφωνίες για διαφημίσεις.
Με τα λεφτά, μπορείς να συνεχίσεις να τρέχεις.
Τι; Διαφημίσεις;
-Η ομάδα μας είναι έτοιμη. -Πολύ χαριτωμένο.
Είσαι πολύ όμορφος, είναι πολύ ωραία.
Δεν μπορείς να σταματήσεις να γελάς;
Του μοιάζεις πολύ.
Όχι, μαμά.
Δεν μπορώ να κάνω τέτοια πράγματα.
-Πολύ ωραίος είσαι! -Δεν είναι;
Ναι, είσαι ίδιος με το Παιδί Θαύμα.
Θα αρέσει πολύ στον πελάτη.
Θα χαρεί πολύ ο πελάτης.
Είναι έτοιμος.
Εντάξει, Γουάι. Να κάνουμε μια πρόβα.
Κυρία Σο.
Διαπραγματεύτηκα κάποιες χορηγίες.
Μπλουζάκια, παντελόνι, παπούτσια, κάλτσες και υγιεινά ποτά.
Υπογράψτε εδώ. Θα τα στείλουν σπίτι σας.
-Εντάξει. Κοίτα εδώ, Γουάι. -Είναι δωρεάν;
-Αυτό σημαίνει χορηγία. -Δεν πειράζει.
Αλήθεια; Τόσο γενναιόδωρο;
Δεν είναι αυτοί γενναιόδωροι.
Εγώ είμαι πολύ ικανός.
Τρέχεις πραγματικά σήμερα.
Δεν κάνεις το Παιδί Θαύμα.
Πώς το λες αυτό;
Πώς ήταν;
Τι χρόνο έκανα;
Επέστρεψες στον χρόνο της Ατλάντα.
Είναι λογικό. Είχες να προπονηθείς ενάμιση χρόνο.
Μένουν μόνο οκτώ μήνες πριν τους αγώνες στο Πεκίνο.
Το ξέρω.
Χρειάζεσαι διαφημίσεις για να τρέχεις.
Συνέχισε.
Αναπλήρωσε τον χαμένο χρόνο.
Ξεκίνησες αργά.
Θα βρεις τους άλλους μετά τα 50 μέτρα.
Γι' αυτό τα 200 μέτρα είναι τα καλύτερα για σένα.
Θα έχεις χρόνο να τους πιάσεις.
Αλλά υπάρχει κι άλλο πρόβλημα, η ισορροπία σου.
Έχει στροφές στα 200 μέτρα.
Πρέπει να προπονηθείς να τρέχεις στον εξωτερικό διάδρομο.
Τρέξε προς αυτήν τη γραμμή και θα γίνει ευθεία.
Παίρνει περισσότερο, αλλά μειώνει την καμπύλη.
-Τέσσερις νέες γεύσεις. -Δοκιμάστε.
Ένα, δύο.
Ξανά.
Το αργό ξεκίνημα είναι το αδύνατο σημείο σου.
Επειδή φοράς ακουστικό βαρηκοΐας, αντιδράς αργά.
Ακούς τον πυροβολισμό τελευταίος.
Ένα, δύο.
Ένα, δύο, τρία, χαμογέλα.
Για καλύτερο αποτέλεσμα,
θα επικεντρωθούμε στην εκκίνηση.
Είσαι ο Σο Γουά Γουάι;
-Ναι. -Θεέ μου! Είσαι πολύ όμορφος!
Είσαι πολύ γλυκός!
Τα δάχτυλά μου είναι αδύναμα.
Προπονήσου μέχρι να μπορέσεις.
Ούτε πριν ήσουν διάσημος.
Πρέπει να δοκιμάσουμε νέους τρόπους για να πας καλύτερα.
Θα προπονήσω τα δάχτυλά σου.
Έστω κι αν γίνεις 0,1 δεύτερα ταχύτερος.
Ξανά.
Πιο ψηλά, στο χέρι μου.
Το βλέπεις;
Πιο χαμηλά, κάνε βήματα.
Μπορείς πιο ψηλά; Εδώ.
Γρήγορα.
-Πιο χαμηλά. -Πιο ψηλά εδώ.
Πιο χαμηλά. Σήκω!
-Πιο γρήγορα! -Πιο ψηλά!
-Ξανά! -Πιο γρήγορα!
Πιο χαμηλά!
Πιο ψηλά!
Έλα.
Σήκω. Συνέχισε.
Δεν μπορώ, πρέπει να φύγω.
Σκάσε και κάν' το.
Θα προπονηθούμε τώρα;
Θες να αποτύχεις στα προκριματικά;
Καλά.
Έρχεται.
Πήγαινε να προπονηθείς πρώτα.
Κυρία Σο.
Βίκτορ, είπα όχι άλλες διαφημίσεις.
Ο χρόνος του Γουάι είναι χειρότερος κι από της Ατλάντα.
Πρέπει να προπονηθεί σκληρά.
Διαπραγματεύτηκα τα συμβόλαια αυτήν τη βδομάδα.
Δείτε αυτό πρώτα.
Δεν θα τις κάνουμε.
Δείτε πρώτα πόσα δίνουν.
Τι σκέφτεστε ακόμα;
Είναι η πιο επικερδής περίοδος για τον Γουά Γουάι.
Έχει σκεφτεί τι θα κάνει όταν αποσυρθεί;
Στο Χονγκ Κονγκ,
αφού συνταξιοδοτηθεί ένας κανονικός αθλητής, είναι δύσκολο να συντηρηθεί.
Πόσο μάλλον ο Γουάι.
Να βγάλει κι άλλα λεφτά.
Έτσι μπορείτε να βοηθήσετε ως μαμά του.
Υπάρχει ένα ρητό
που ταιριάζει πολύ στους αθλητές.
"Η δόξα είναι εφήμερη".
Δεν διαρκεί ποτέ.
Πώς γίνεται ένας πρωταθλητής
να μυρίζει άσχημα;
Στοπ!
Πολύ καλά. Σ' αυτό το σημείο…
Όλα πάνε καλά, έτσι δεν είναι;
Λυπάμαι πολύ.
Καθυστέρησε λίγο στην προπόνηση.
Πέντε ώρες είναι λίγο;
Θα πληρώσεις τις υπερωρίες μας;
Έτσι αργεί και στους αγώνες;
Το ξέρω,
αλλά χρειάζομαι και ξεκούραση.
Τι συμβαίνει; Τι τρέχει;
Ο σκηνοθέτης.
Είπε…
Είπε ότι μίλησα πολύ καλά, σαν να μην ήμουν εγώ.
Μου είπε να τραυλίζω, να μιλάω σαν σπαστικός.
Θέλω να μάθω ποια είναι η λογική.
Άκου τον σκηνοθέτη.
Κάνε ό,τι λέει.
Προσπάθησε να τραυλίσεις.
-Μη μιλάς καλά. Κάνε τον χαζό. -Αυτός…
Δεν μιλάς καλά, έτσι δεν είναι;
Άντε τελείωσε το γύρισμα.
Γύρνα πίσω.
Προσπάθησε ξανά.
Περισσότερη δύναμη στα δάχτυλα.
Γύρνα πίσω.
Άλλη μία.
Κάτσε!
Τι κάνεις;
Θέλω να τρέχω, όχι να προπονούμαι σ' αυτό!
Καλά, ξέχνα το!
Ξέχνα το!
Να βοηθήσω προσπαθώ!
Εσύ θες να γίνεις όπως θες εσύ!
Θα συνεχίσεις να χάνεις χρόνο;
Ξέρω μόνο ότι εγώ θέλω να κοιτάω μπροστά,
όχι να κοιτάζω αυτό το πράγμα!
Ναι, ξέρω ότι ξεκινάω αργά.
Γι' αυτό συνεχώς έτρεχα και προσπαθούσα να τους φτάσω.
Έτσι είναι και η ζωή μου.
Τρέχω να τους φτάσω όλους!
Γουά Γουάι.
Η συνέντευξη που κανόνισε ο Βίκτορ θα γίνει αύριο.
Έχω προπόνηση αύριο.
Εντάξει. Θα ζητήσω άδεια από το Ινστιτούτο Αθλητισμού.
Θα ζητήσεις άδεια;
Δεν έχω άλλο χρόνο!
Εντάξει.
Θα πω στον Βίκτορ να την αναβάλει.
Είπες ότι μόνο μία φορά θα γίνει.
Γιατί είναι όλο και περισσότερες;
Λίγες είναι, μετά τελειώνεις.
Κάνε υπομονή.
Μαμά, θέλω μόνο να τρέχω.
Γουά Γουάι.
Δεν μπορείς να τρέχεις μια ζωή.
Με αυτές τις διαφημίσεις, θα βγάλεις χιλιάδες δολάρια.
Τρέχα λίγο λιγότερο.
Να τρέχω λίγο λιγότερο;
Αν έτρεχα έναν γύρο λιγότερο μικρός,
έλεγες ότι δεν έπρεπε!
Τώρα δεν έχεις κανένα πρόβλημα.
Εγώ έχω το κλειδί.
Στοπ.
Ας δούμε το ριπλέι.
Δείτε το ριπλέι.
-Κύριε, να δανειστώ έναν φορτιστή… -Τελειώσαμε.
…για το κινητό μου;
-Φυσικά. -Ευχαριστώ.
Εντάξει αυτή. Ετοιμάστε την επόμενη σκηνή.
-Εντάξει. -Αυτή η λήψη είναι εντάξει, αλλαγή σκηνών.
Τι έγινε; Βρήκες τον Γουά Γουάι;
Ξέμεινα από μπαταρία.
Η επόμενη σκηνή είναι δική του.
Ναι, εντάξει.
-Κυρία Σο. -Ναι;
Μιλήστε του.
Αν δεν έρθει σήμερα,
θα με μηνύσουν.
Κι εσείς θα πρέπει να πληρώσετε.
-Έγινε. -Εντάξει.
Ίσως έχει πολλή κίνηση.
Όταν φορτίσω το κινητό μου, θα τον βρω.
Πρέπει να τον βρείτε.
Γρήγορα. Βοήθησέ με.
Πενήντα οκτώ φορές.
Τι 58 φορές;
Η μαμά σου σε πήρε 58 φορές.
Η κυρία Σο ανησυχεί για σένα, θέλει να βγάλεις πιο πολλά λεφτά.
Ή πες στον Βίκτορ ότι μπορώ να σε αντικαταστήσω εγώ.
Σωστά.
Κάποια στιγμή ήθελε να ποζάρω στην εκκίνηση.
Μετά μου είπε να σηκώσω το κεφάλι μου.
Στάσου, πώς μπορώ να στρίψω;
-Επίσης… -Γουά Γουάι!
Σου πήρα κινητό για ν' ακούς τραγούδια;
-Πάμε. -Γιατί δεν το σήκωσες;
Μη φεύγεις!
Σε περιμέναμε οκτώ ώρες!
-Κυρία Σο… -Πρέπει να τους αποζημιώσουμε!
-Πείτε λίγο νερό. -Βοήθησέ με να του μιλήσω!
Γιατί να μ' ακούσει εμένα;
Θ' ακούσει την κοπέλα του.
Για κάτσε! Πρόσεχε τι λες!
Σου αρέσει τόσα χρόνια, αλλά δεν τολμάς να της το πεις.
Δεν το λες εσύ, θα το πω εγώ.
Πάντα σου φερόταν σαν να είσαι το κορίτσι του.
Εσύ δεν έχει αγόρι πάνω από δέκα χρόνια τώρα.
Είναι καλός άνθρωπος. Γιατί δεν τον σκέφτεσαι;
Κυρία Σο,
Ο Γουάι δεν είναι ο άντρας των ονείρων μου.
Υπάρχουν πράγματα
που θέλω να θάψω στην καρδιά μου και να κρατήσω μέσα μου.
Γιατί πρέπει να τα ξεθάψεις εσύ;
Ήθελα να σε βοηθήσω.
Δεν θες να με βοηθήσεις.
Θες να με ελέγχεις.
Θέλω να σε βοηθήσω να βρεις κάποια να σου κόβει τα νύχια.
Δεν χρειάζομαι κανέναν να μου κόβει τα νύχια.
Τα κόβω μόνος μου.
Τα κόβεις μόνος σου; Εντάξει, κόβε τα.
Κόψ' τα τώρα. Δείξε μου!
Κέρδισες πολλά χρυσά μετάλλια τα τελευταία δέκα χρόνια.
Είπα στον εαυτό μου ότι ο γιος μου είναι ιδιοφυΐα.
Ότι ο γιος μου είναι ξεχωριστός.
Μετά απ' αυτούς τους Παραολυμπιακούς, θα μπορείς να τρέχεις;
Σύντομα, κανείς δεν θα θυμάται ποιος είναι ο Σο Γουά Γουάι.
Όταν εγώ κι ο μπαμπάς σου φύγουμε, ποιος θα σε φροντίζει;
Θα καταλήξεις με επιδόματα από την κυβέρνηση.
Θα ξαναγίνω κούριερ.
Ο φίλος σου σε βοήθησε να πας εκεί.
Αλλιώς, ποιος θα σε έπαιρνε;
Στη θέση του, θα προτιμούσα έναν φυσιολογικό άνθρωπο.
Ποτέ δεν μου φέρθηκες σαν να είμαι φυσιολογικός άνθρωπος.
Από μικρός, μου φερόσουν σαν να είμαι ανάπηρος.
Έκανες τον αδερφό μου επειδή εγώ είμαι ανάπηρος.
Μικρό με άφηνες να τρέχω επειδή είμαι ανάπηρος.
Δέχτηκες τόσες πολλές διαφημίσεις επειδή είμαι ανάπηρος.
Γουά Γουάι, ξέρω ότι είναι δύσκολο να είσαι ανάπηρος.
Είναι δύσκολο, όμως, και να έχεις παιδί ΑμεΑ.
Από τη μέρα που γεννήθηκες,
όλοι κατηγορούσαν εμένα.
Όταν σε έστειλα για προπόνηση,
ο μπαμπάς σου με ρώτησε γιατί σε υποχρεώνω να αγωνιστείς.
Όταν δεν περπατούσες μικρός, σε ανάγκαζα να περπατάς.
Όλοι με έδειχναν και με μάλωναν.
"Ο γιος σου κλαίει κι εσύ τον πιέζεις.
Δεν έχεις καρδιά;"
Γουά Γουάι,
κανείς δεν σε κατηγορεί εσένα επειδή έχεις αναπηρία.
Όλοι κατηγορούσαν μόνο εμένα.
Ο Γουάι δεν περπατούσε καν όταν ήταν μικρός.
Ποιος το περίμενε ότι θα γίνει παγκόσμιος πρωταθλητής;
Αν το πιστέψεις,
μπορείς να κάνεις τα πάντα.
Έστω κι αν ξεκινήσεις αργά.
-Το πιστεύω. -Το πιστεύω.
Ασφάλειες Σέον Μπον.
Αγόρασα κρασί.
Προπονητή Φονγκ.
Πάρ' το στο Πεκίνο και απόλαυσέ το αργά.
Θα μου το δώσεις αύριο στο αεροδρόμιο.
Δεν θα έρθω στο αεροδρόμιο.
Τι συμβαίνει;
Να μου τον προσέχεις.
Ο Γουάι έχει μεγαλώσει.
Δεν χρειάζεται τη φροντίδα μου.
Το τρέξιμο στον στίβο είναι απλό.
Μόνο μπροστά μπορείς να πας,
για να μη χαθείς ποτέ.
Στη ζωή είναι αλλιώς.
Εσύ είσαι αυτή που χρειάζεται πιο πολύ ο Γουάι.
Προπονητή Φονγκ.
Πιστεύεις ότι οι Γουάι δεν είναι συνηθισμένος;
Πιστεύω σ' αυτόν.
Αν λέει ότι μπορεί,
μπορεί.
Ο Σο Γουά Γουάι από το Χονγκ Κονγκ είχε απογοητευτικό αγώνα.
Τερμάτισε τρίτος σε 12,38 δεύτερα.
Ξεκινούν τα 400 μέτρα της κατηγορίας Τ36.
Όλοι οι αθλητές έφτασαν στην αφετηρία.
Ο αγαπημένος όλων, ο Γουά Γουάι,
είχε άσχημη εμφάνιση στα 100 μέτρα,
ήρθε μόλις τρίτος.
Για να δούμε αν θα τα πάει καλύτερα σήμερα.
Τα 400 μέτρα αντρών Τ36.
Λάβετε θέσεις.
Έτοιμοι.
Ο αγώνας ξεκινά. Όλοι ξεκίνησαν καλά.
Στον τέταρτο διάδρομο, ο Ζενγκ Χάι Φενγκ από την Κίνα.
Προσπέρασε τον Βίκτορ Μπούκα από την Ουκρανία στη στροφή των 100 μέτρων.
Ο Ρώσος είναι κοντά του,
ενώ ο Σο Γουά Γουάι έχει μείνει πίσω στα πρώτα 200 μέτρα.
Αναρωτιέμαι αν μπορεί να τους φτάσει στο τέλος.
Στα τελευταία 100 μέτρα,
ο Ζενγκ Χάι Φενγκ κερδίζει με διαφορά.
Ο χρόνος του είναι 54,14 δεύτερα.
Η Ουκρανία παίρνει το αργυρό και η Ρωσία το χάλκινο.
Ο Γουά Γουάι τερμάτισε έκτος.
Πιστεύω ότι εκπλήσσεται από την πολύ κακή εμφάνισή του.
Όπως σου είπα, η πλαστική σακούλα δεν βοηθάει.
Αντί να κλαις δυνατά, τρέξε δυνατά.
Μην ανησυχείς, όλα θα πάνε καλά όταν τελειώσω.
Μη φοβάσαι.
Αν φοβάσαι, χάνεις τη μισή μάχη.
Δεν έχασα μόνο τη μισή μάχη.
Ήδη έχασα δύο αγώνες.
Ακριβώς.
Τι άλλο έχεις να φοβηθείς;
-Μαμά. -Ναι;
Ξέρεις γιατί ο Μινγκ τρέχει πιο γρήγορα από τρένο;
Επειδή…
Έχει Μαμά Θαύμα.
Άσ' τα αυτά.
Το Παιδί Θαύμα
την έκανε Μαμά Θαύμα.
Γουά Γουάι.
Περπατάς πιο αργά,
αλλά τρέχεις πιο γρήγορα απ' αυτούς.
Τα μάτια στη μαμά σου.
Έτοιμοι, πάμε.
-Τα μάτια στη μαμά σου. -Τα μάτια στη μαμά σου.
-Έτοιμοι. -Έτοιμοι.
-Πάμε. -Πάμε.
-Τα μάτια στη μαμά σου. -Τα μάτια στη μαμά σου.
-Έτοιμοι, πάμε. -Έτοιμοι, πάμε.
-Τα μάτια στη μαμά σου! -Τα μάτια στη μαμά σου!
-Έτοιμοι, πάμε! -Έτοιμοι, πάμε!
-Τα μάτια στη μαμά σου! -Τα μάτια στη μαμά σου!
-Έτοιμοι, πάμε! -Έτοιμοι, πάμε!
Ήρθε η ώρα, Παιδί Θαύμα.
Ώρα να λάμψεις.
Γουά Γουάι.
Ξέρεις πότε είσαι πιο κουλ;
Πότε;
-Γουά Γουάι! -Γουά Γουάι!
-Γουα Γουάι!
ΣΟ ΓΟΥΑ ΓΟΥΑΪ, ΔΙΑΔΡΟΜΟΣ 7
Όταν αρχίσεις να τρέχεις,
να με φαντάζεσαι στον τερματισμό.
Προχώρα!
ΑΓΩΝΕΣ ΤΟΥ ΠΕΚΙΝΟΥ, 2008
Γουάι Γουάι.
Περπατάς πιο αργά,
αλλά τρέχεις πιο γρήγορα απ' αυτούς.
Θέλω να τρέξω πιο γρήγορα.
Θα τρέχω μαζί σου στο εξής.
Τα μάτια στη μαμά σου.
Έτοιμοι.
Πάμε.
Πιο γρήγορα!
Ξέρω ότι μπορώ.
Πίστεψέ με, θα σου αρέσει.
Θα πάρω πάρα πολλά χρυσά μετάλλια για σένα.
ΠΑΓΚΟΣΜΙΟ ΡΕΚΟΡ, ΝΕΟ, 24,65 ΔΕΥΤΕΡΑ
Ναι!
Είναι φοβερός!
Κέρδισε ο Γουάι, παππούλη. Γεια μας!
Γουά Γουάι!
Κέρδισες! Γουάι, είσαι απίστευτος!
ΣΤΟΝ ΤΕΛΙΚΟ ΤΩΝ 200 ΜΕΤΡΩΝ Τ36 ΤΩΝ ΠΑΡΑΟΛΥΜΠΙΑΚΩΝ ΤΟΥ ΠΕΚΙΝΟΥ,
Ο ΣΟ ΓΟΥΑ ΓΟΥΑΪ ΕΣΠΑΣΕ ΤΟ ΔΙΚΟ ΤΟΥ ΠΑΓΚΟΣΜΙΟ ΡΕΚΟΡ ΜΕ 24,65 ΔΕΥΤΕΡΑ.
ΕΙΝΑΙ ΑΚΟΜΑ Ο ΚΑΤΟΧΟΣ ΤΟΥ ΡΕΚΟΡ Σ' ΑΥΤΗΝ ΤΗΝ ΚΑΤΗΓΟΡΙΑ.
ΤΕΛΟΣ
Υποτιτλισμός: Μαριλένα Τζοβάνη